свързан с определяне на премии и резерви (каптивни предприятия)
 Да се включат толкова възможности, колкото е необходимо, разделени със „,“.
 C0170
 Използване на частичен вътрешен модел
 Когато предприятие използва частичен вътрешен модел/модели за изчисляване на индивидуалното КИП, се отчитат областите, за които той/те се използва/използват.
 C0180
 Групов или индивидуален вътрешен модел
 Когато предприятие използва цялостен вътрешен модел за изчисляване на индивидуалното КИП, трябва да се посочи дали става въпрос за групов или индивидуален вътрешен модел. Използва се една от възможностите от следния изчерпателен списък:
 1 — Индивидуален вътрешен модел
 2 — Групов вътрешен модел
 C0190
 Дата на първоначално одобрение на ВМ
 Посочва се датата, на която индивидуалният надзорен орган е одобрил груповия или индивидуалния вътрешен модел, съгласно стандарт ISO 8601 (формат гггг-мм-дд).
 C0200
 Дата на одобрение на последната голяма промяна на ВМ
 Посочва се датата, на която индивидуалният надзорен орган е одобрил голяма промяна на груповия или индивидуалния вътрешен модел (член 115), съгласно стандарт ISO 8601 (формат гггг-мм-дд).
 C0210
 Дата на решение за добавяне на капитала
 Когато по отношение на някое от предприятията, изброени тук, е взето решение за добавяне на капитала (член 37 от Директива 2009/138/ЕО), се посочва датата на това решение съгласно стандарт ISO 8601 (формат гггг-мм-дд).
 C0220
 Размер на добавения капитал
 Когато по отношение на някой от субектите, изброени тук, е взето решение за добавяне на капитала (член 37 от Директива 2009/138/ЕО), се отчита точният размер.
 C0230
 Причина за добавяне на капитал
 Когато по отношение на някое от предприятията, изброени тук, е взето решение за добавяне на капитала (член 37 от Директива 2009/138/ЕО), се отчитат причините, посочени от надзорния орган в неговото решение.
 Застрахователни и презастрахователни предприятия извън ЕИП (както използващи, така и неизползващи правилата съгласно „Платежоспособност II“), независимо от използвания метод
 C0240
 Местно капиталово изискване
 Местно индивидуално капиталово изискване, пораждащо първа намеса от страна на местния надзорен орган.
 C0250
 Местно минимално капиталово изискване
 Местно индивидуално капиталово изискване, пораждащо окончателна намеса — отнемане на разрешението — от страна на местния надзорен орган. Тази стойност е необходима за изчисляването на минималното консолидирано групово КИП.
 C0260
 Допустими собствени средства в съответствие с местните правила
 Допустими индивидуални собствени средства за покриване на местното капиталово изискване, изчислено в съответствие с местните правила, без да се прилагат ограничения по отношение на наличността за групата.
 S.34.01 — Други поднадзорни финансови предприятия и финансови предприятия, които не са поднадзорни, включително индивидуални изисквания на застрахователни холдинги и финансови холдинги със смесена дейност
 Общи коментари:
 Настоящото приложение се отнася за първоначалното и ежегодното подаване на информация на равнище група.
 Настоящият образец се използва при метод 1, определен в член 230 от Директива 2009/138/ЕО, при метод 2, определен в член 233 от Директива 2009/138/ЕО, и при комбинация от методи и обхваща специфичните изисквания по отношение на финансови предприятия, различни от застрахователни и презастрахователни предприятия, и други предприятия, които не са поднадзорни, извършващи финансови дейности, според определението в член 1, точка 52 от Делегиран регламент (ЕС) 2015/35, като кредитни институции, инвестиционни посредници, финансови институции, лица, управляващи алтернативни инвестиционни фондове, управляващи дружества на ПКИПЦК, институции за професионално пенсионно осигуряване,